
	Nr.p.k.
	Projekta redakcija
	Iebildums / Priekšlikums
	Autors

	1.
	Anotācija (ex-ante)
1.1. Pamatojums
	Priekšlikums
Lūdzam precizēt anotācijas 1.1. sadaļas apakšsadaļā "Apraksts" iekļauto informāciju, ņemot vērā, ka grozījumi tiek veikti arī pēc Viedās administrācijas un reģionālās attīstības ministrijas iniciatīvas, ņemot vērā visu grozījumu tvērumu.
Piedāvātā redakcija
-
	Ance Rudzīte (FM)

	2.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lai nodrošinātu, ka tiek ievēroti 2.1.2.1.i. investīcijas "Centralizētās platformas un sistēmas" noteiktie komercdarbības atbalstu izslēdzošie nosacījumi pakalpojuma sniedzēju līmenī, lūdzam pasē precizēt esošo informāciju par IKT risinājumu izstrādes darbu pasūtījumiem, paredzot, ka IKT risinājumu izstrādes darbus veiks pakalpojuma sniedzējs, kas tika vai tiks atlasīts atklātā, pārredzamā, nediskriminējošā un konkurenci nodrošinošā procedūrā, atbilstoši Ministru kabineta 2022. gada 14. jūlija noteikumi Nr. 435 "Eiropas Savienības Atveseļošanas un noturības mehānisma plāna 2. komponentes "Digitālā transformācija" 2.1. reformu un investīciju virziena "Valsts pārvaldes, tai skaitā pašvaldību, digitālā transformācija" īstenošanas noteikumi" 13.6. apakšpunktā noteiktajam. Atbilstoši lūdzam precizēt arī anotāciju.
Piedāvātā redakcija
-
	Sarma Liepa (FM)

	3.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lūdzam papildināt anotāciju ar informāciju, vai, ņemot vērā plānotos grozījumus, tiks veikti grozījumi arī vienošanās par investīciju projekta īstenošanu.
Piedāvātā redakcija
-
	Ance Rudzīte (FM)

	4.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lai nodrošinātu regulējuma viennozīmīgu interpretāciju, lūdzam papildināt anotāciju ar informāciju par plānotajiem grozījumiem rīkojuma projekta 1. pielikuma (projekta pases) 3.3.4. apakšpunkta ailē "vērtība", 4.4. punkta ailē "Darbības iznākums", 5.1.1. apakšpunkta ailē "Risinājuma lietotāji (skaits)".
Piedāvātā redakcija
-
	Ance Rudzīte (FM)

	5.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Priekšlikums
Saskaņā ar spēkā esoša Ministru kabineta 2024. gada 20. augusta rīkojuma Nr. 687 5. punktu uzturēšanas izmaksas paredzētas ne vairāk kā 155 260 euro 2026. gadā un ne vairāk kā 266 160 euro katrā nākamajā gadā, attiecīgi nav skaidrs, kāpēc rīkojuma projektā paredzēts tās būtiski palielināt, proti, nosakot ne vairāk kā 240 189 euro 2026. gadā un ne vairāk kā 411 753 euro katrā nākamajā gadā, ja anotācijas 3.sadaļā nav sniegts tam skaidrojums, kā arī tā vietā norādīta nepatiesa informācija, ka ar šiem grozījumiem nepieciešamās uzturēšanas izmaksas netiek mainītas.  Vienlaikus rīkojuma projektā iekļautie grozījumi nepalielina projekta īstenošanas izmaksas tik lielā apmērā, lai būtu pamatojums būtiski palielināt uzturēšanas izmaksas.
Ņemot vērā minēto, lūdzam pārskatīt, precizēt un pievienot skaidrojumu par norādīto projekta uzturēšanas izmaksu apmēru, turklāt norādām, ka pabeigtu projektu rezultātu uzturēšanas izmaksās var iekļaut tikai tādas izmaksas, kas saistītas ar projekta ietvaros radīto rezultātu uzturēšanu un nav paredzamas izmaksas, kas saistītas jaunas infrastruktūras izveidi vai tās pilnveidošanu.
(precizējumi veicami atbilstoši versijai, kas sūtīta e-pastā 20.05.2026.)
Norādām, ka budžeta programma “Apropriācijas rezerve”, no kuras ir iespējams pieprasīt finansējumu uzturēšanas izmaksām pēc projekta pabeigšanas, ir noteikta ierobežotā apmērā, attiecīgi tā nav resurss nesamērīgiem pieprasījumiem.
Papildus atgādinām, ka IKT projektu īstenošanai pēc būtības būtu jāveido risinājumi, kas paredz rast resursu ietaupījumus publiskajā pārvaldē nevis pretēji.
Piedāvātā redakcija
-
	Ilze Kote (FM)

	6.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Priekšlikums
Lūdzam anotācijas 3.sadaļā veikt šādus precizējumus:
 - precizēt 2026.gadam ailē “saskaņā ar valsts budžetu kārtējam gadam” norādīto informāciju 1.1. un 2.1.apakšpunktā, lai tā sakrīt ar 6.punktā norādīto informāciju par 2026.gada budžetā plānoto finansējumu;
 - aizpildīt 5.1.apakšpunktus;
 - precizēt atsauci uz Likuma par budžetu un finanšu vadību, proti “9.1” vietā norādot “9.1”.
 
Piedāvātā redakcija
-
	Ilze Kote (FM)

	7.
	Rīkojuma konsolidētā versija
 2.1.2.1.i. investīcijas projekta "Centralizētās platformas un sistēmas" projekta "Atvieglojumu pārvaldības pakalpojuma pilnveide un ieviešanas atbalsts" pase
	Priekšlikums
Ņemot vērā, ka tiek precizēti sasniedzamie rādītāji projekta pases 3.3.1. un 5.1.1.punktā, lūdzam skaidrot, kā VDAA nodrošinās MK noteikumu Nr.435 13.18.punkta izpildi, kas paredz projekta īstenošanas laikā izveidot visām valstspilsētu un novadu pašvaldībām pieejamus koplietošanas risinājumus un koplietošanas pakalpojumus, kurus, projektam noslēdzoties, izmantos vismaz 10 struktūrvienības, iestādes vai publiskas personas kapitālsabiedrības vismaz piecās valstspilsētu un novadu pašvaldībās. Vienlaikus lūdzam sniegt skaidrojumu, vai VDAA un projekta sadarbības partneru attīstības aktivitāšu aprakstu saskaņošanas process ir noslēdzies.
Piedāvātā redakcija
-
	Guna Legzdiņa (CFLA)

	8.
	Rīkojuma konsolidētā versija
 2.1.2.1.i. investīcijas projekta "Centralizētās platformas un sistēmas" projekta "Atvieglojumu pārvaldības pakalpojuma pilnveide un ieviešanas atbalsts" pase
	Priekšlikums
Ievērojot, ka projekts ir īstenošanā, tuvojas noslēgumam un izmaksas tajā ir zināmas, lūdzam projekta pases 4.3. un 4.4. apakšpunktā, ailēs “Izmaksu apmērs (indikatīvi)” un “Maksimālais apmērs” norādīt vienādas vērtības (izmaksas bez PVN), lai kopsummā tās nepārsniedz projekta īstenošanai paredzēto maksimālo AF finansējumu. Ja vērtības netiek precizētas, lūdzam pievienot attiecīgu skaidrojumu, tai skaitā apliecinot, ka projekta ieviešanā tiks ievērots projektam apstiprinātais finansējuma apmērs.
Vienlaikus zem tabulas pievienot skaidrojumu, ka PVN izmaksas tiek piemērotas 4.4.apakšpunktā minētajām izmaksām, lai ir skaidrs, kā ir aprēķināts 4.2.apakšpunktā norādītais PVN izmaksu apmērs.
(precizējumi veicami atbilstoši versijai, kas sūtīta e-pastā 20.05.2026.)

 
Piedāvātā redakcija
-
	Ilze Kote (FM)

	9.
	Rīkojuma konsolidētā versija
 Centralizētas funkcijas vai koplietošanas pakalpojumu attīstības plāns
	Priekšlikums
Ņemot vērā izteikto iebildumu par projekta uzturēšanas izmaksām, lūdzam veikt atbilstošus precizējumus plāna 8.punktā.
(precizējumi veicami atbilstoši versijai, kas sūtīta e-pastā 20.05.2026.).
 
Piedāvātā redakcija
-
	Ilze Kote (FM)



